અમદાવાદ: શેરબજારમાં કેટલાય સમયથી તેજીની ચાલ જોવા મળી છે. સેકન્ડરી માર્કેટની સાથે પ્રાઇમરી માર્કેટમાં પણ ગરમાવો જોવા મળી રહ્યો છે. પાછલા એક વર્ષમાં આવેલા ૨૮ આઇપીઓમાંથી ૨૦ આઇપીઓમાં હાલ રોકાણકારને પોઝિટિવ રિટર્ન મળી રહ્યું છે, જ્યારે આઠ આઇપીઓ એવા છે કે જેના શેરના ભાવ તેની ઈશ્યૂ પ્રાઇસથી નીચા હાલ ટ્રેડિંગમાં જોવાયા છે. આમ, એક વર્ષમાં ૭૦ ટકા આઇપીઓમાં પોઝિટિવ રિટર્ન જોવા મળ્યું છે.